JK Nõmme Kalju

JK Nõmme Kalju on jalkapalloseura Tallinnan kaupungin Nõmmen kaupunginosasta Virosta. Joukkue pelaa Meistriliigassa, maan korkeimmalla sarjatasolla, jonne se nousi kaudeksi 2008. Meistriliigassa Kalju on sijoittunut kahdesti neljänneksi ja kerran viidenneksi. Seura on osallistunut kahdesti Baltian liigaan, jossa se on pudonnut ensimmäisellä kierroksella. Alun perin Kalju perustettiin vuonna 1923 ja uudelleen 1997. Miesten edustusjoukkue pelaa kotiottelunsa Hiiu staadionilla.

 Historia 
Vuonna 1922 Nõmmeen perustettiin Sports Club Kalju -niminen urheiluseura. Vuotta myöhemmin perustettiin jalkapalloseura Nõmme Kalju. Kalju lakkautettiin muiden virolaisseurojen tavoin Neuvostoliiton miehitettyä Viron toisen maailmansodan jälkeen.http://www.rsssf.com/tablese/esthist.html

Seura perustettiin uudelleen vuonna 1997. Joukkue muodostettiin Tallinna Jalgpallikoolin ja Õhtulehe Noorte Jalgpalliklubin nuorista pelaajista.http://www.jkkalju.ee/en/info-2/history-and-present/  JK Nõmme Kalju pelasi III Liigassa, maan neljänneksi korkeimmalla sarjatasolla kahdeksan kautta, kunnes onnistui lohkonsa toisen sijan myötä nousemaan kaudeksi 2005 kolmanneksi korkeimmalle sarjatasolle II Liigaan. Siellä Kalju voitti lohkonsa heti ensimmäisellä kaudella ja nousi toiseksi korkeimmalle sarjatasolle, Esiliigaan. Esiliigassa Kalju oli kaudella 2006 viides ja kaudella 2007 kuudes. Koska Esiliiga koostui pääasiassa Meistriliigan reservijoukkueista, pääsi kymmenen joukkueen sarjassa kuudenneksi sijoittunut Kalju nousukarsintaan, jossa se kohtasi FC Kuressaaren. Kaksiosainen nousukarsinta käynnistyi Kaljun 0–1-kotitappiolla, mutta toisen osaottelun Kalju voitti 1–2, ja seura nousi vierasmaalisäännöllä ensimmäistä kertaa Viron korkeimmalle sarjatasolle, Meistriliigaan.http://www.rsssf.com/tablese/est07.html Andrus Mitt oli joukkueen paras maalintekijä jo kolmentena kautena peräkkäin.

Tulokaskaudellaan 2008 Kalju oli Meistriliigan neljäs jääden pisteen pronssia voittaneesta JK Narva Transista.http://www.rsssf.com/tablese/est08.html Joukkue sai sijoituksensa ansiosta eurocup-paikan ensimmäistä kertaa pelattavan Eurooppa-liigan ensimmäiselle karsintakierrokselle. Kaudella 2009 Kalju sijoittui Meistriliigassa viidenneksi, ja Viron cupissa se ylsi loppuotteluun, jossa se kuitenkin hävisi rangaistuspotkukilpailussa FC Floralle. Eurooppa-liigassa Kalju hävisi latvialaiselle Dinaburg FC:lle yhteismaalein 2–1. Toisessa osaottelussa se ylsi 0–0-tasapeliin.http://www.rsssf.com/ec/ec200910.html Lisäksi Kalju pelasi Baltian liigassa, jossa se putosi ensimmäisellä kierroksella latvialaiselle Metalurgsille. Kaudella 2010 Kalju oli jälleen sarjassa neljäs, mikä takasi paikan Eurooppa-liigan ensimmäiselle karsintakierrokselle. Baltian liigassa joukkue putosi jälleen ensimmäisellä kierrokselle latvialaiselle seuralle, tällä kertaa FK Ventspilsille. Kauden 2011 Eurooppa-liigan karsinnassa Kalju kohtasi suomalaisen FC Hongan, jota vastaan se pelasi ensimmäisen osaottelun tasan 0–0. Toinen osaottelu Tallinnassa päättyi Kaljun 0–2-tappioon, ja joukkue putosi jatkosta.

 Saavutukset 
 Viron cup –hopeaa 2009

 Stadion 
pienoiskuva|Kaljun kotikenttä Hiiu staadion.

Kalju on pelannut perustamisestaan lähtien kotiottelunsa noin 500–1 000 katsojan kapasiteetin Hiiu staadionilla, jolla on nykyisin tekonurmialusta. Euro-ottelunsa seura pelaa A. Le Coq Arenalla, jolle mahtuu ilman erikoisjärjestelyjä 9 300 katsojaa.

Seura on suunnitellut peruskorjaavansa Tallinnan teknillinen yliopiston kanssa yliopistolle kuuluvan kentän. Osittain EU-rahoituksin rakennettavan uuden stadionin katsomoon mahtuisi 3 000 katsojaa.http://www.jkkalju.ee/en/info-2/stadium/ 

 Eurocup-ottelut 
KausiKilpailuKierrosVastustajaTulos2009–10Eurooppa-liiga1Q Dinaburg FC1–20–02011–12Eurooppa-liiga1Q FC Honka0–00–21Q – 1. karsintakierros

 Lähteet 

 Aiheesta muualla 
 Seuran kotisivut 

Luokka:Virolaiset jalkapalloseurat
Luokka:Tallinnan urheilu
Luokka:Vuonna 1923 perustetut urheiluseurat